**Doložka finančných, ekonomických, environmentálnych vplyvov**

**a vplyvov na zamestnanosť**

**1. Odhad dopadov na verejné financie**

Návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení zákona č. 350/2004 Z. z., bude z pohľadu štátneho rozpočtu a verejných financií pôsobiť neutrálne, t.j. nebude mať dopad na príjmy a výnosy verejných rozpočtov a štátneho rozpočtu, a ani na správu dane z pridanej hodnoty.

**2. Odhad dopadov na obyvateľov, hospodárenie podnikateľskej sféry a iných právnických osôb**

Touto novelou zákona sa dosiahne aproximácia nášho práva s právom EÚ, konkrétne so Smernicou Rady 2003/921/ES, ktorou sa mení a dopĺňa základná smernica v súvislosti s pravidlami o mieste dodávok plynu a elektriny.

Nepredpokladajú sa žiadne osobitné dopady na obyvateľstvo.

**3. Odhad dopadov na životné prostredie**

Návrh zákona nemá vplyv na životné prostredie.

**4. Odhad dopadov na zamestnanosť**

Predmetný zákon nebude mať negatívny vplyv na zamestnanosť a tvorbu pracovných miest.